**INTÉZKEDÉSI TERV módosítás V.**

A IV. Béla Katolikus Általános Iskola és Alapfokú Művészeti Iskola

Intézményi szintű protokoll

Az intézmény 2021/22. tanévben alkalmazandó

**COVID-19 ELJÁRÁSREND**

**Érvényes: 2021. december 1-től.**

**A járványhelyzet alakulása miatt szükségessé vált a korábban kiadott intézményi intézkedési terv módosításának kiegészítése a 29/2021. (XI. 19.) EMMI határozata alapján.**

* Az osztálytermekben a tanulók és a pedagógusok számára a maszk viselése nem kötelező, de **ajánlott**. A közösségi terekben a maszk használata **kötelező** ( Nagyiskola).
* A közösségi terekben, osztálytermekben igyekezni kell tartani a 1,5 méteres védőtávolságot.
* A testnevelésórákon - a lehetőségekhez képest - kerülni kell a szorosabb testi kontaktust.
* A 1,5 méteres védőtávolság megtartásától nem lehet eltekinteni a mosdókban, öltözőkben, valamint a gyakorlati foglalkozások során.
* **Az intézményben nem foglalkoztatott személyek számára** az intézménybe történő belépéskor a **védettségi igazolvány felmutatása kötelező.**
* A tanulók és az intézménybe érkező foglalkoztatottak számára belépéskor a maszk használata és a kézfertőtlenítés kötelező.
* Az intézmény területére a tanulót kísérő nagykorú vagy szülő belépésre nem jogosult, kivéve, ha törvényi kötelezettségét teljesíti.
* A kifejezetten szülők részére szervezett programon, amelyen a szülő törvényi kötelezettségét teljesíti (pl. szülői értekezletek, ahol a gyermeke fejlődéséről, tanulmányi előmeneteléről tájékozódik) tanulónként egy fő részvételével kizárólag orrot és szájat eltakaró maszkban a 1,5 méteres védőtávolságot betartva lehet részt venni.
* Osztálykirándulások, tanulmányi kirándulások továbbra is belföldi helyszínen történő megvalósítása ottalvás, szálláshely igénybevétele nélkül szervezhető meg.
* A szülő felelőssége, hogy ha gyermeke beteg (náthás, lázas, köhög) ne engedje az intézménybe. Amennyiben a tanulón a fentebb említett tünetet észleli a pedagógus, a szülőnek az értesítés után kötelessége gondoskodni a gyermeke hazajuttatásáról.
* Az a tanuló, pedagógus, intézményi dolgozó, aki bármilyen betegség miatt otthon maradt, csak a háziorvos, a kezelőorvos igazolásával vagy kórházi zárójelentéssel mehet újra az intézménybe. Hatósági házi karantén esetén a járványügyi hatóság által kiadott, a járványügyi megfigyelést feloldó határozatot szükséges bemutatni.
* A 20/2012 (VIII. 31.) EMMI rendelet 51. § (2) bekezdés c) pontja értelmében az intézményvezető alapos indok esetén a tanulói távolmaradást igazoltnak tekintheti. A szülő/gondviselő erre vonatkozó kérelmét az intézményvezetőnek kell benyújtani. A döntés során az EMMI által kiadott VIII/451/2021/KOAT iktatószámú levélben megfogalmazott mérlegelési szempontsor a mérvadó.

Jászfényszaru, 2021. 12.01.

 Lovászné Török Magdolna

intézményvezető